c: text/html

text:
Present Remotely
Send the link below via email or IMCopy
Present to your audienceStart remote presentation
- Invited audience members will follow you as you navigate and present
- People invited to a presentation do not need a Prezi account
- This link expires 10 minutes after you close the presentation
- A maximum of 30 users can follow your presentation
- Learn more about this feature in our knowledge base article
Do you really want to delete this prezi?
Neither you, nor the coeditors you shared it with will be able to recover it again.
Make your likes visible on Facebook?
Connect your Facebook account to Prezi and let your likes appear on your timeline.
You can change this under Settings & Account at any time.
Kico ta Herencia Cultural Inmaterial?
Gina Jie Sam Foekon 11 July 2014
Comments (0)
Please log in to add your comment.
Transcript of Kico ta Herencia Cultural Inmaterial?
Fundacion Herencia Cultural Inmaterial
Kico ta e metanan di Fundacion Herencia Cultural Inmaterial?
Traha un Inventario Nacional
salvaguardia herencia cultural inmaterial na Aruba
engrandece respet pa herencia cultural inmaterial di tur grupo, comunidad y individual na Aruba
Pa informa comunidad di e importancia di herencia cultural inmaterial
Pa traha riba cooperacion riba nivel nacional y internacional
Pakico nos kier salvaguardia ?
Rond mundo ta experencia e preocupacion cu pa motibo di globalisacion y otro desaroyonan den e comunidad moderno cierto elementonan cultural por bay perdi.
Expresionnan cultural cu ta hopi fragil pero importante.
Kico ta un inventario nacional?
Cu un inventario nacional nos kier identifica tur expresion cultural cu ta biba riba nos isla. A base di e inventarisacion nos kier determina pa cua expresion cultural tin un urgencia pa un plan di salvaguardia.
Con nos ta haci esaki?
Na prome lugar, hunto. Y ken ta tuma iniciativa? E gruponan of personanan cu ta sinti cu nan tradicion of expresion mester ta riba e inventario nacional. E comunidad completo tin cu participa na salvaguardia herencia cultural inmaterial.
Oral traditions and expressions
Knowledge and practice concerning nature and the universe
Traditional craftmanship
Celebracion
Storia, leyenda, cuenta di hada y fabula
poema y rima, charada, cantica
proverbio, expresion idiomatico, idioma figurativo, lema y sabiduria valioso
oracion y elogio; palabra magico y formula
Stories, legends, fairy tales and fables
Poems and rhymes, riddles, songs
Proverbs, idioms, figures of speech, mottos and worldly wisdoms
Prayers and eulogies; magic spells and formulas
Tradicion y expresion oral
Vlecht sombre, traha ciga, traha caha di orgel, trankera, agricultura, metodo di pisca.
Artesania
Conocemento di mata y flor, remedi tera........Curandero...kico mas?
Conocemento di naturalesa y e universo
Y e universo...
Publicidad y contacto:
Y pakico bo kier bo tradicion riba Inventario?
Pa mustra e trabou y energia cu bo a inverti, pa mas visibilidad y aprecio, pa comparti, pa mustra su beyesa, pa haya sosten y apoyo.
Musica, baile, teatro...
Tratado di Unesco
Na 2012 Reino Hulandes a ratifica e tratado di UNESCO pa salvaguardia herencia cultural inmaterial. E tratado aki ta vigente den henter Reino Hulandes.
Gobierno di Aruba a encarga Fundacion Herencia Cultural Inmaterial cu e implementacion di e tratado aki na Aruba.
UNESCO - United Nations Educational, Scientific and Cultural Organization
En corto, UNESCO ta promove cooperacion internacional riba tereno di educacion, ciencia, cultura y comunicacion entre mas cu 200 pais na mundo. Aruba, for di oktober 1987, ta Miembro Asocia di UNESCO. Pa mas informacion por bishita e website: www.unesco-aruba.org.
Tradicion, Evento festivo, ritual
Arte escenico

robotstxt: allowed

filter: keep


text:
Fundacion Lanta Papiamento a celebra su di tres aniversario otorgando
Premio Chuchubi
ORANJESTAD (AAN): Recientemente Fundacion Lanta Papiamento (FLP) a cumpli su di tres aniversario. FLP a celebra esaki cu un actividad festivo den Sala Madonna na Instituto Pedagogico Arubano.
Un programa varia y hopi interesante a percura pa tur e personanan presente por a gosa di un anochi di Papiamento.
Drs. Joyce Pereira, presidente di Fundacion Lanta Papiamento, a habri e anochi aki cu un palabra di bonbini na tur presente. Despues di e apertura a brinda cu champaña pa e ocasion special aki. Joyce Pereira a enfatisa cu FLP lo sigui duna informacion y lo sigui conscientisa nos pueblo encuanto e balor di idioma Papiamento pa su desaroyo.
FLP ta boga pa cambio di acercamento, posicion y maneho relaciona cu Papiamento y pa mehoracion y desaroyo di e status di idioma Papiamento, tanto localmente como internacionalmente. Desaroyo di un bon maneho y planificacion di idioma ta na bienestar di tur sector den comunidad, di gobierno y, en especial, di enseñansa.
Selvia Lumenier, miembro di e fundacion, a declama tres poema cu e mes a skirbi dedica na nos idioma, cu a pone lana di e invitadonan reis.
Ramon Todd Dandaré Mag. Ling., un di e pilarnan den e lucha pa reconocemento di Papiamento y cu un conocemento amplio cu e ta comparti tur dia cu su coleganan y studiantenan, a presenta un charla di kita sombre tocante vocabulario di Papiamento. Publico a reaccion entusiasma cu hopi pregunta y comentario.
Fundacion Lanta Papiamento a introduci e anochi aki Premio Chuchubi pa homenahea esnan cu a aporta na desaroyo di Papiamento.
Sr. Etley Lasten, miembro di e fundacion, a presenta e relacion simbolico entre nos chuchubi y nos idioma Papiamento:
Chuchubi ta un parha desprecia pa e propio hendenan cu ta scucha su canto, mescos por bisa tambe di Papiamento cu ta desprecia pa su propio papiadonan. Chuchubi ta e parha mas frecuente den naturalesa di Aruba, mescos Papiamento ta e lenga mas papia den comunidad di Aruba. Chuchubi ta un parha bringado cu ta defende su neishi contra parha mucho mas grandi, mescos Papiamento den curso di tempo a sa di defende su mes contra lenganan mas grandi.
Apesar di reconocemento di otro parha, chuchubi ta sigui mustra su grandesa tur dia, mescos Papiamento, a pesar di promocion di otro idioma, ta sigui mustra su importancia tur dia. Chuchubi ta alegra nos cu su canto incomparablemente melodioso, mescos Papiamento ta un lenga cu tono melodioso manera nota musical. Chuchubi ta cana cu elegancia innato; chuchubi ta bula cu elegancia innato, mescos Papiamento ta bay dilanti cu zjeito, ta bay dilanti mahestuosamente. Chuchubi t’ey pa keda den nos naturalesa y sigui alegra nos cu su canto, mescos cu Papiamento cu t’ey pa keda den nos comunidad y pa siña nos apreci’e!
FLP a otorga Premio Chuchubi na:
Fundacion Bon Nochi Drumi Dushi pa su trabao di conscientisacion pa lesamento y di promocion di placer di lesamento. Señora Olga Buckley, fundador di e organizacion aki, a ricibi e premio di Swinda Schwengle, miembro di FLP.
Sr. Otilio (Titi) Davelaar d.f.m. – postumamente – pa su amor pa Papiamento, su pen critico y su lucha pa bon uzo di Papiamento, specialmente den prensa. E yiunan di Sr. Otilio Davelaar d.f.m. a ricibi e premio di Pedro Velásquez, miembro di FLP.
Departamento di Enseñansa Aruba pa su vision, estudio y perseverancia pa promocion y desaroyo di Papiamento. Señora Annemarie Proveyer-Groot, directora suplente di Departamento di Enseñanza, a ricibi e premio aki di Joyce Pereira.
Despues di entrega di premio Maritza Everon-Petrocchi, docente di Papiamento, a declama algun poema cu un zjeito y gracia cu a laga e invitadonan cu gana di scucha mas.
Sr. Gregory Goedgedrag, docente di Papiamento, a deleita e publico cu un presentacion musical y e no a keda sin canta e cantica “Chuchubi”.
A cera e anochi cu un momento social ameno bou di tono di saxofon presenta pa Sr. Jean Paul Carrasquillo.
FLP mester gradici diferente persona y instancia pa nan aporte na e anochi exitoso aki:
Etlien Croes y Lillian Hernandez pa nan trabao como Maestra di Ceremonia, Maritza Petrocchi-Everon y Selvia Lumenier pa nan poemanan y declamacion, Gregory Goedgedrag y Jean Paul Carraquillo pa nan musica, IPA pa uzo di su salanan, Ingrid Kuiperdal y Joe Brooks pa nan sosten logistico y tecnico, e fotografonan Don Quant, Robert Pereira y Famous Diaz.
FLP ta gradici tambe e publico pa su donacion financiero asina spontaneo y generoso.
Fundacion Lanta Papiamento kier duna tur papiado di nos idioma Papiamento cu e siguiente mensahe:
Nos tur, papiado di Papiamento, lo mester tin un conocemento amplio di nos idioma y mester ta consciente di su balor, pa por yud’e haya e luga cu e merece den tur elemento di nos cultura, particularmente den nos enseñansa.


text:
Minister President Mike Eman recientemente a ricibi un grupo di adulto hoben kendenan a expresa e deseo di por topa personalmente cu e mandatario. Como cu formacion y participacion di hobennan semper a y ta hunga un papel importante den maneho di Ministerio di Asuntonan General, Ciencia, Innovacion y Desaroyo Duradero, mescos cu den tur otro Ministerio di su gabinete, e mandatario tabata mas cu complaci di atende e peticion.
E grupo di hoben, den su mayoria ta na inicio di nan carera profesional y/of tin aspiracionnan pa den futuro por carga un funcion den servicio publico. Durante un presentacion realisa na edificio di Cocolishi, mey mey di Centro di Gobernacion, Prome Minister Eman a comparti e vision di Gobierno y con esaki ta enfoca riba e bienestar general di nos nacion. E hobennan a keda gratamente impresiona pa e pasion con Premier Eman ta papia di e cohesion social, di progreso economico, y di e desaroyo di un industria di conocemento, entre otro temanan relevante.
Na final di e encuentro nan a manifesta nan gradicimento pa e oportunidad di topa personalmente cu e mandatario y tambe pa su atencion. E hobennan ta consciente cu no tur caminda ta haya e hefe di un Gobierno ta dedica tempo na comparti experiencia y tende e opinion di e hobennan.Pa Minister President Eman tambe tabata un encuentro masha agradabel y cu e ta balora ya cu semper ta purba di integra e perspectiva di hobennan ora di delinea e plannan pa nos pais.
Hobennan profesional ta reconoce liderazgo di Prome Minister Mike Eman y ta busca su guia
Minister President Mike Eman recientemente a ricibi un grupo di adulto hoben kendenan a expresa e deseo di por topa personalmente cu e mandatario. Como cu formacion y participacion di hobennan semper a y ta hunga un papel importante den maneho di Ministerio di Asuntonan General, Ciencia, Innovacion y Desaroyo Duradero, mescos cu den tur otro Ministerio di su gabinete, e mandatario tabata mas cu complaci di atende e peticion.


text:
Juan David Yrausquin: Mi NO por sostene e presupuesto aki
ORANJESTAD(AAN):E cuadro financiero cu a acorda na un principio no ta locual a keda presenta durante e votacion pa presupuesto 2012. Cu esey den mente, Parlamentario Juan David Yrausquin di fraccion di AVP a anuncia durante “stemmotivering” cu e lo no sostene e presupuesto di su mesun Gobierno. Cu esaki, e voto di diabierna marduga ta bay den historia. Juan David Yrausquin a bisa di ta consciente di esaki tambe, specialmente pa motibo di e cultura politico riba nos isla.
E Parlamentario mas hoben den Parlamento a motiva su voto bisando cu a acorda desde un principio cu Gobierno lo atene su mes den e cuadro financiero, pero cu awor no ta cumpliendo cu esey. Ta pesey Yrausquin no por mira con e por sostene e maneho di su mesun Gobierno. Ora referi na e cuadro financiero, ta referi na e plan di reduccion di deficit cu Gobierno a presenta y Parlamento a aproba na aña 2010.
Segun e cuadro financiero aki, e deficit di presupuesto di e aña aki lo mester ta 250 miyon florin. Segun e Parlamentario, e deficit awor ta 310 miyon florin basa riba proyeccionnan di crecemento economico di Gobierno, cual ta mas halto cu esun di Banco Central.
Separa di e aspecto financiero di e presupuesto, tin mas asunto cu no ta carga e aprobacion ni sosten di e Parlamentario. Ta referi aki na e hecho cu su fraccion ta aproba e maneho di ex Minister Marisol Lopez relaciona cu expansion di cantidad di camber di hotel.
Durante Aruba 2025 a saca afo cu si Gobierno honra tur e peticionnan bieu pa bin cu mas camber di hotel, anto na aña 2025 nos isla lo conta cu 175 mil habitante, siendo cu si baha e cantidad existente cu 2 mil camber, cu nos lo crece te na 125 mil habitante so.
Den e mocion presenta na Parlamento ta papia di “temporisa” e maneho, locual ta habri espacio pa Gobierno duna permiso pa construi mas camber cu e proyecto di Bushiri Hotel, pero pa cual e Parlamentario ta teme cu esey e lo por crea oportunidad pa amplia otro hotelnan y sigui cu otro proyectonan pendiente.
Riba dje, Juan David Yrausquin ta haya cu riba otro terenonan Gobierno lo por haci mas pa sigura oportunidad igual pa tur nos ciudadanonan. Ehempel di esaki tin hopi, den unda e ta haya cu algun grupo of persona tin mas ventaha cu otronan.
E hecho cu un Parlamentario di AVP no ta sostene e presupuesto y maneho di su mesun Gobierno, ta habri espacio pa lanta e interogatorio si e lo sigui den e fraccion y si e lo sigui sostene e Gobierno den e aña presupuestario cu ta sigui.
Ironia di bida ta, cu for di oposicion mes a bin sosten pa e mesun presupuesto aki. Por lo menos 3 fraccion den oposicion, esta PDR di Andin Bikker, Drs. Mervin Wyatt Ras y Drs. Marisol Lopez Tromp a anuncia di trempan cu nan SI lo sostene e presupuesto 2012 di Gobierno.


text:
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 12 di yanüari 2017.
Kompilá: Djárason 11 di yanüari 2017, 05:00 o.l. (09:00 UTC)
Tempu: Generalmente parsialmente nublá ku algun áwaseru lokal.
Temperatura máksimo lo alkansá 30°C. i temperatura mínimo 24̊C.
Solo ta sali 07:00 i ta baha 18:28 o.l.
Bientu: For di direkshon ost i nortost; moderá; forsa 3 te 4 (11 te 30 km/ora, 7 te 16 nudo). Prinsipalmente den dia òf den áwaseru, de bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Durante di próksimo 24 ora temporalmente lo tin un oumentu di nubia den nos region. For di algun di e nubianan aki lo desaroyá algun áwaseru riba sierto parti di nos isla.
Kondishon di laman: Generalmente moderá ku altura di olanan entre di 1 i 2 meter (3 te 6 pia).
Fenómeno spesial: Ningun.
Perspektiva te djabièrnè mainta: Leve te parsialmente nublá ku lokalmente algu di áwaseru.
Meteorólogo: Thomas.
E próksimo boletin di tempu lo wòrdu publiká djárason atardi 17:00 o.l. (21:00 UTC).


text:
Prome Minister Eman: A tuma e pasonan necesario pa suministra comunidad sosten
Mayoria di departamento ta cla pa atende efecto di e tormenta
ORANJESTAD (AAN): Prome Minister Mike Eman hunto cu Minister di Salubridad Publico Dr. Alex Schwengle, diferente instancia, manera Rampen Bureau, Brandweer y Alto Comisario di Polis Dolfi Richardson a duna un conferencia di prensa ayeranochi 8’or na Bestuurskantoor relaciona cu e “Tropical Storm Warning” cu tin den nos region.
Mester enfatiza cu ta trata di un tormenta tropical y no un horcan. Sin embargo ta importante pa tin precaucion pero no mester crea panico, Premier Eman a subraya. Tur hende mester sigui di cerca e informacionnan y e ultimo boletinnan di Departamento Meteorologico di Aruba.
E organizacionnan mester traha optimalmente pa seguridad di e comunidad. Nan a tuma e pasonan necesario pa suministra comunidad sosten, e mandatario a bisa.
Awe Diahuebs 8or di mainta lo tin un reunion cu esnan concerni pa sigui cu e preparacionnan. Den transcurso di dia lo sigui cu e reunionnan. Un di nan lo ta 10’or cu e 30 cluster concerni.
E efectonan di e tormenta lo por wordo sinti awenochi pero no ta conoci cuanto tempo nan lo prevalece. Tur esey ta haci importante pa keda sigui e actualizacionnan di parti di Meteo, Prome Minister a indica.
Di parti di DOW ta haciendo rioolnan limpi pa preveni inundacion. Hospital, Ambulance ta trahando internamente. Lo tin varios ambulans den diferente post disponibel den caso necesario.
Tin palabracion cu sector priva, gasolin stations pa duna cooperacion. Companianan priva cu tin eventonan publico a pidi nan pa cancela esaki pa seguridad di un y tur.
Segun Eman nan ta den contacto cu otro islanan manera Bonaire y Corsow pa sigui di cerca nan situacion. Tabata tin te hasta potretnan falso (bieu) a circula di Bonaire, Eman a bisa. Cu esaki mester tene cuidao pa no crea panico.
Di parti di Brandweer a wordo informa cu nan a bin ta prepara cu otro organizacionnan. Si lago mester pasa mester yama 911 (Emergencia) of 100 (Polis).
Na momento cu cuminza sinti efectonan di e tormenta y den caso cu algo sosode por yama e numbernan aki. Yama numbernan aki ora mester yama. No yama si no ta necesario.
Mayoria di e departamentonan ta cla. Nan tin tur nan cosnan in place pa por haci e trabao necesario.
Di otro banda, Alto Comisario Dolfi Richardson a expresa cu mester tuma e medidanan necesario den cada cas pa ta safe. Cuerpo Policial a haci su preparacionnan pa tene suficiente personal disponibel.
Tin e parti di trafico cu nan ta bay tene cuenta cune. Den caso cu lo mester realiza algun evacuacion lo informa comunidad debidamente.
Entrante awe mainta tur polis lo ta disponibel. Ta pidi comunidad pa sigui cu e instruccionnan cu Polis lo por duna den e dianan aki, Richardson a enfatiza.
HOSPITAL, IMSAN, DESPA, Wit Gele Kruis, docternan, Cruz Cora, Ambulans, remedi, material medico, tur esaki a wordo regla y palabra, Sharline Koolman di Departamento di Salud Publico a señala.
GKMB tambe ta prepara pa loke ta e efectonan cu e yobida por trece cune. Departamento di Higiene y Veterinarie Dienst tin nan afspraaknan haci, Koolman a agrega.
Finalmente, Prome Minister Mike Eman a informa cu un peticion a ser haci na Marina di Reino pa duna asistencia den caso necesario.
Un remarca special el a haci pa cu e situacion di lama ya cu experiencia ta mustra cu lama ta bira bruto maske e tempo ta pasa leu di nos isla. E olanan ta bin cu corientenan straño cu por afecta cualkier embarcacion. Tene cuenta cu esaki.
Awe den transcurso di dia, manera ta hay’e ta necesario, lo bolbe tin un update despues cu e reunionnan di mainta tuma lugar, Minister Presidente a indica.


text:
Dos homber cara tapa arma a bay cu cash register for...
Diadomingo anochi na Grand Ocean supermarket na Bushiri dos homber desconoci cara tapa cu un obheto den man posiblemente un arma a drenta e...
Chauffeur bou influencia di alcohol deteni pa causa accidente frontal
Diabierna den careda di 11:50 anochi riba e caminda na Piedra Plat Polisnan cu urgencia a bay pa un acccidente di auto frontal. Na...
Auto a dal señora turista basta duro riba Sasakiweg
Diasabra anochi riba e caminda di Sasakiweg pabou di Super food a keda registra un acidente basta serio unda tabata auto y un peaton...
Chauffeur deteni despues di un persecucion na Jaburibari
Diasabra anochi un patruya di polis coriendo riba caminda a duna un jeep señal pa para pero e chauffeur di e jeep a e...
Tres auto envolvi den accidente na Tanki Flip
Diamars merdia pazuid di e rotonde na Tanki Flip a sucede un accidente caminda tabatin tres auto envolvi. Patruya di trafico y roadservice a...
Guarda nos Costa a detene varios persona durante control
Diabierna anochi por a tuma nota di e personalnan di Guarda Nos Costa riba caya cu nan control despues di a haya algun tip...
Comerciante atraca na Sabana Liber y un sospechoso a keda deteni...
Diamars den careda di 1 or marduga un comerciante masculino cu su yiu chikito den man a keda atraca pa dos hende homber cara...
Varios persona indocumenta deteni durante un razzia na Azure
Diaranson mainta Guarda nos Costa y departamento di Labor acompaña pa Polis a haci un bishita di sorpresa na Azure Beach Residences cu ta...
Pickup sin seguro a ocasiona accidente na Cumana
Diamars atardi poco pabou di Italo Arubano na Cumana a sucede un accidente unda un chauffeur di un pickup a bay pa lora na...
Homber di edad a keda maltrata drentando su cas na Pos...
Diabierna pasa di 10’or anochi presencia di Polis y Ambulance tabata rekeri na un cas na Pos Chikito pariba di TeleAruba caminda un homber...
Homber basta cansa a habri su pasco benta riba caminda na...
Diadomingo pasa di 7 or mainta un ciudadano a topa cu un homber benta abou riba e caminda na Morgenster y a purba na...
Auto a dal un ciclista na Caya Boes Orman
Diamars atardi a sucede un accidente cu un ciclista envolvi den ex Arendstraat awor Caya Boes Orman net na e t-weg cu ta conecta...
Persona levemente herida den accidente na Simoen Antonio
Diadomingo atardi den e bario di Simoen Antonio den caya Kanariestraat a sucede un accidente entre dos auto pa falta di preferencia. Di biaha...
Accidente pa falta di preferencia altura di EPI cu un persona...
Altura di EPI diaranson anochi a sucede un accidente entre dos auto pa falta di preferencia. Patruya a presenta na e sitio di biaha...
Salubridad y Polis di bario a presenta na La Granja pa...
Dialuna atardi awa cu azeta tabata sali for di e tuberianan di pos for di La Granja na Playa y esaki tabata bay riba...
Chauffeur a bira malo tras di stuur accidenta cu auto di...
Diadomingo atardi riba L.G Smith Blvd pariba di Parlamento a sucede un accidente unda un auto a bay dal semi frontal cu trafico contrario....
Accidente fuerte na Bloemond cu resultado di dos persona herida
Diamars den careda di 3 or atardi riba e caminda di Bloemond a keda registra un accidente di auto basta fuerte unda dos persona...
Antisocial a kibra drenta horta na The Buccaneer
Dialuna den careda di 3 or marduga persona encarga cu The Buccaneer restaurant na Gasparito a capta hende den e cura di e luga....
Accidente cu impacto fuerte den e birada skerpi na Meiveld
Diaranson den careda di 8 or di anochi den e birada skerpi di Meiveld pa Rooi Afo a sucede un accidente entre dos auto...
Antisocial a kibra rolluik na Dijtham cu pikcup pa horta paden
Diasabra marduga alarma na Dijtham situa na Schotlandstraat a activa di biaha e patrol a presenta y a constata cu antisocial a destrui e...
Cuerpo Policial ta pidi cooperacion di comunidad pa resolve caso di...
Recientemente, pa ta exacto dia 30 di november 2016, dos persona bisti cu helm, di cual un di nan cu arma di candela, a...
Auto a dal riba palo di luz na Sasakiweg y dos...
Diaranson merdia riba Sasakiweg chauffeur di un hyundai i10 biniendo for di zuid direccion Nort a perde control y dal contra un palo di...
Homber a bira malo tras di stuur drenta mondi cu auto
Diasabra anochi na Van den Bosschestraat na San Nicolas un homber coriendo un toyota tercel a bira malo tras di stuur y perde control...
Cas bandona den Venezuelastraat tabata na candela
Dialuna anochi basta huma tabata sali for di un cas na Venezuelastraat di biaha unidad di brandweer y polis a keda manda. Na yegada...
Kiebro y ladronicia na Salina Department store
Diamars mainta propetario di Salina Department Store na Paradera tabata presente hunto cu e compania di seguridad ora a haya un alarma. Na yegada...
Polisnan a drenta accion lihe pa alarma cu a activa na...
Diamars anochi alarma na crown Barcadera a activa y a pone cu e compania di seguridad y Polis a bay na e sitio basta...
Toyota altezza horta dilanti un cas na Dakota
Antisocial a horta for dilanti un cas na dakota un toyota altezza manera cu e ta riba e potret asina nan a horte cu...
Accidente fuerte na Santa Cruz cu dos persona herida
Diadomingo mainta riba e caminda di Piedra Plat pa Santa Cruz pariba di Jambalaya a sucede un accidente di auto basta fuerte. Patruyanan ta...
Gas tabata leak a pone cu brandweer a drenta accion na...
Dialuna atardi unidad di bombero a keda despacha pa Blue village na Cunucu abao unda lo tin un leak di gas. Na yegada di...
Polis a topa cu auto bandona habri na final di caya...
Diabierna mainta mientras cu autoridadnan a caba di atende cu un dalmento dilanti BSL na San Nicolas dilanti di Amc Unicon na final di...
Pareha turista den nan luna di miel na Aruba a bira...
Un pareha turista mericano pasando nan vakantie na Aruba den nan luna di miel a dicidi di sali conoce e isla mas. Den un...
Polis a confisca auto bandona riba acera den Dakota
Diamars atardi Polis di bario districto di Playa a keda informa cu lo mester tin un auto Mazda 323 blanco laga atras den Tomatenstraat....
Personanan arma a drenta cas y maltrata homber di edad
Diahuebs marduga un señora taxista cu a caba di labora a yega su cas na Juana mortostraat y drentando su cas a keda sorprendi...
Pelea formal entre tata y yiu a caba na hincamento
https://youtu.be/68uRKQC6cRQDiadomingo anochi na un apartament na La Sallestraat a surgi un pelea formal entre tata y yiu y esaki a caba na hincamento. Tabatin...
Truck carga cu santo a bolter na rotonde Pos chikito
Dialuna mainta na e rotonde di Pos Chikito a sucede un accidente entre un truck carga cu santo y un pickup. Polis di biaha...
Desconocinan a cuminsa pluma nissan sentra bandona banda di caminda
Diaranson anochi patruya di Oranjestad a tuma nota cu na Prof. Lorentzstraat tin un nissan sentra blanco laga atras pero ya caba e auto...


text:
Un remedi desaroya pa controla diabetes por retrasa potencialmente e progresion di Parkinson, caminda cu e cientificonan ta dispone na test riba humano.
E descubrimentonan nobo realisa riba modelonan di laboratorio, publica den e revista specialisa Science Translational medicine, ta indica cu e investigacion di e remedi originalmente desaroya pa diabetes di tipo 2 a mustra na preserva e funcion celebral critico pa Parkinson.
Na e momentonan aki, e descubrimento aki ta basa riba e investigacionnan den laboratorio di Van Andel Research Institute, aunke e ensayonan clinico cu personanan den busca di e prome tratamento na mundo pa impedi e progresion di Parkinson lo cuminsa dentro di un aña.
“Full nos investigacion riba e modelonan di Parkinson ta sugeri cu e remedi aki por retrasa potencialmente e progresion di e enfermedad riba personanan. Nos ta spera cu cu esaki ta un momento crucial pa miyones cu ta biba cu e enfermedad di Parkinson,” e autor principal y director di e Centro di Investigacion Neurodegenerativo di e instituto di investigacion Van Andel, Patrik Brundin, a sigura den e articulo.
Si e ensayonan riba sernan humano ta positivo, e remedi MSDC-0160 lo ta e prome terapia pa trata e enfermedad subyacente y ralentisa su progresion.
Brundin a añadi cu e exito di e estudio aki por mehora e calidad di bida y preveni e aparicion di caida y bahada cognitivo di e personanan cu ta sufri di e trastorno neurodegenerativo, ademas di reduci of retrasa e necesidad di medicamentonan cu por tin efectonan secundario debilitante.
E trastorno neurodegenerativo cronico ta afecta entre 7 y 10 miyon di persona den henter mundo y ta spera cu e cantidad aki ta crece drasticamente a medida cu e speransa di bida ta aumenta.
Fuente: El Universal
Un medicamento contra diabetes por retrasa e aparicion di Parkinson
Un remedi desaroya pa controla diabetes por retrasa potencialmente e progresion di Parkinson, caminda cu e cientificonan ta dispone na test riba humano.


text:
Desde: 1982
Ultimo
Noticia
Frederikstraat 96 l Tel: 462-3444 / 462 -3467 l Fax: 462-6535 l redakshon@ultimo.an
PAG2 Konstitushon ta traha pa hende di prinsipio i no pa polítiko korupto
LADRONNAN A PLUMA Preis: Fls: Kòrsou 1,50 Aruba 1,50 l 30 aña sirbiendo e pueblo di Kòrsou l Djamars 27 Novèmber 2012
SENTRO DI BARIO
TERA KORA
Pagina 4
A ofrese Haime Cordoba 2 mion pa kibra bloki 11
Pagina 10
Si ke stop hòrtamentu di asiento tin ku kambia areglo di estado
Pagina 8
WILLEMSTAD – Ladronnan a disidi ku niun hende ku ta biba na Tera Kora no mag hasi uso di nan sentro di bario mas. I komo tal nan a disidi di pluma e sentro di bario aki por kompleto. Banda di e forma ku nan a pluma e sentro di bario aki nan a destrui e luga kasi por kompleto kibrando e portanan i tambe diferente bentana di glas.
Bankonan ke bira doño di Aqualectra Pagina 7
ARUBA
‘EUROPE MEETS AMERICAS’ NA ARUBA OTRO AÑA Pagina 13
Atrako riba homber den su kas
Pagina 4
Pueblo ‘no’ a vota pa un gabinete di eksperto
Pagina 8
Paki di chukulati yená ku hash
Pagina 5


text:
Rijbewijskeuring (permiso cu ta resorta bao di e Landsverordening Personenvervoer (AB 1995, no. GT 23)
Entrante prome di maart 2011 tur examen medico lo wordo ehecuta door di dokternan di Sociale Verzekeringsbank (SVb). Pa por ricibi e keuring na SVb por acudi di dialuna pa diabierna despues di 9:00 AM na departamento di Administracion Medico, situa na oficina principal, Caya Punta brabo 19, Eagle. Eynan lo ricibi un factura (Afl. 100,-) cual mester wordo paga na Departamento di Finansas na mesun oficina di SVb, riba e di dos piso. Cu e factura paga despues ta pasa Administracion medico atrobe y eynan lo ricibi informacion pa locual ta trata e cita pa e keuring mes.
Esnan cu ta malo y kier apunta un hulpchauffeur tambe lo mester pasa SVb pa ricibi un saminacion medico pa determina si en berdad e ta incapacita pa traha y pa cuanto tempo. Un hulpchauffeur tambe mester ricibi un keuring manera menciona ariba.
Pa mas informacion tuma contacto cu SVb na 527 27 40.


text:
DIASABRA 28 DECEMBER 2013
PAGINA 3
DIARIO
Lo aplica “Faya bo haya!” den Carnaval 60
Polis ta anuncia cambio di ruta di paradanan di Carnaval
ORANJESTAD (AAN): Cuerpo Policial Aruba hunto cu SAC a anuncia cu por lo menos tres parada di carnaval lo conoce un adaptacion den nan ruta. Esey a keda anuncia diabierna mainta durante un conferencia di prensa emiti pa e fundacion cu ta organiza carnaval na Aruba y Polis cu ta encarga cu mantencion di orden publico. Vocero di Cuerpo Policial, Lito Lacle a anuncia cu un biaha mas “Faya bo haya!” lo ta vigente durante henter e temporada, cual ta cuminsa dia 3 di januari cu “Mecha di Carnaval” y ta caba dia 4 di maart cu Kimamento di Momo. E accion cero tolerancia - cu ta conta cu cooperacion amplio di tur departamento di Cuerpo Policial, como tambe CEA (Cuerpo Especial Arubano) - a funciona bon durante e ultimo temporadanan di Carnaval. A institui “Faya bo haya!” pa garantiza seguridad di e ciudadano y di e bishitante, como tambe pa intercepta peligernan pa siguridad di hende prome cu nan tuma luga. Lacle a bisa cu Cuerpo Policial lo ta dunando mas informacion tocante “Faya bo haya!” aki durante e temporada di Carnaval. E vocero di Polis tambe ta corda tur grupo, tanto e lidernan di grupo mes, como tambe e lidernan di bandanan, cu TUR trailer y vehiculo, o sea “tur cos riba cuater wiel” – incluyendo bar, baño, etc., mester worde gekeur door di Cuerpo Policial. Esaki ta pa sigura cu e chacis y otro partinan di e trailernan ta bon y no ta forma un peliger ni un estorbo durante carnaval, ni tampoco ora nan ta worde transporta di un punto pa otro. Polis lo tene controlnan estricto concerniendo e vehiculonan aki tambe y no lo permiti pa vehiculonan sin keur subi caminda. Aki tambe "Faya bo haya!" lo worde aplica. Ademas, Lacle a menciona e rutanan cu ta conoce cambio pa
Carnaval 60 pa asina yuda engrandece nos Carnaval y acomoda tanto e cantidad creciente di participante como tambe e publico cu ta canto di caminda ta disfruta di e paradanan. E parada di mucha na Oranjestad, lo tin e siguiente ruta: Stadion Guillermo Trinidad – Avenida Milio Croes – Vondellaan – L.G. Smith Boulevard – Adriaan Lacle Boulevard – Avenida Milio Croes – Stadion Guillermo Trinidad. Pues, e parada di mucha na Playa NO lo sigui riba L.G. Smith Boulevard mas te na e edificio unda
antes tabata DOW, pero a opta pa e ruta bieu cu ta bira drenta Adriaan Lacle Boulevard y bay caba na stadion. E parada di grandi na San Nicolas, cual ta tuma luga riba dia 1 di maart lo tin como ruta nobo: Joe Laveist Sport Park – Caya Dick Cooper – Caya Captain Rodgers – Lagoweg – Bernard-
straat – Dr. Schaepmanstraat – Weg Fontein – Pastoor Hendrikstraat – Joe Laveist Sport Park. A haci e ruta di e parada aki mas largo pa no haya e situacion cu e cabes lo topa e rabo, pero mester brinda mas espacio pa tur hende cuminsando riba e ruta, como tambe cabando e ruta por goza bon di e parada.
Pa loke ta e parada di grandi na Oranjestad, solamente e ruta ta bira un poco mas largo. Lacle a splica cu e parada ta cuminsa den Avenida Milio Croes, pero na Hagemyer y parada no ta stop, pero ta sigui bay mas pabao despues di DOW. E rutanan di e diferente otro paradanan no lo conoce cambio.
ABV kier transparencia:
Hospital lo no renoba contrato cu Jaime Falconi y lo busca otro director ORANJESTAD(AAN): E asunto di director medico di hospita Dr Horacio Oduber ta hayando un atencion di e sindicato cu a worde informa di algo cu nan no tabata sa di dje. Esaki ta relaciona cu nombracion di un otro director medico mirando e contrato di Dr Jaime Falconi cu lo termina final di January 2014. Tabata ora cu e sindicato ABV a bay haci un presentacion di un raport pa mustra dikon no mester un di tres director a sali e noticia aki. Tin informacion cu Jaime Falconi mes lo keda si nan pidie pero parce ni e interes aki hospital a presenta na dje. Kiermen lo no papia mes di su prolongacion pasobra nan tin caba lugar pa otro hende cu ainda ta desconoci pa esnan na hospital y sigur e sindicato ABV. Mientrastanto hospital su hunta di supervision ta keda pusha pa e di tres director y un comapania hulandes conoci tambe na Aruba cu a haci un investigacion pa ABV a confirma cu no mester
un di tres director. Un di tres diretor por bin pero si IMSAN cay bou di e mesun dak hunto cu Hospital. E presidente di ABV Gina Maduro a splica cu esaki por spaar AZV y Hospital mes mirando cu por haci e compranan di mercancia na un cantidad mas grandi y prijsnan ta baha. E di tres director dimes tey caba na IMSAN y nifica cu aki tampoco mester bay nombra uno nobo. Na Hospital tin un desaster cu a worde laga atras pa e director hulandes cu a bay. E cambionan ta biniendo poco poco pero nan no ta cla ainda 100%. Esaki mester worde termina y Dr Jaime Falconi ta haciendo esaki pero mester di mas
tempo segun e presidente di sindicato. ABV kier pa e director actual keda un tempo mas. Hospital ta canando bon y te hasta e maneho financiero ta canando basta bon. Kizas cierto grupo di specialista no ta contento cu e maneho hiba unda mester a corta den cierto areanan cu pa nan a mishi cu cierto entrada. E ahustacionnan necesario aki a spaar hospital basta placa. Ta pendiente pa un reunion awor cu hunta di supervision pa mira kico ta bay sosode cu e nombracion di e director nobo cu a worde presenta net prome cu pasco na e sindicato. Pa loke ta e di tres director e sindicato ta sinti cu e ta un done deal y nan ta sinti tambe cu e ta cobrando pero ta trahando un caminda cu nan mes no sa na unda. E director di hospital a yega di bisa caba cu si drenta un di tres director e lo bay. Na Hospital mester di mas hende pa traha riba field y no hefenan of directornan. Prome minister tabata esun cu a interveni algun siman
pasa riba e asunto di nombracion di tres director ora cos a cuminsa bira serio. A bisa pa wanta nombracion prome cu eleccion pero asina mes esnan encarga cu maneho a presenta e di tres director. Na final parce cu e ta on hold pasoba nan no ta mire aunke ta kere cu e ta un caminda y ta cobrando. Sindicato ta aprecia cu prome minister a interveni y a duna espacio pa studia e asunto prome locual ABV a haci tambe pero parce cu hospital su hunta di supervision no a bay haci nan huiswerk riba e tema aki. Awor ABV a presenta e raport cu a worde traha y ta confirma cu di tres director no ta necesario. Kizas pa hinca otro hende mester core cu Jaime Falconi. Netamente awor cu hospital ta den un fase importante cu expansion y renovacion kier deshaci di e director actual. E mes a pasa den henter e proceso y ta e persona corecto na e lugar aki. Ademas el a trece e trankilidad necesario riba e area di hospital despues di añanan di turbulencia pisa.
DIASABRA 28 DECEMBER 2013
PAGINA 59
DIARIO
Departamento di Emergencia mas druk cu normal
Durante dianan di Pasco a atende no menos di 244 pacient
ORANJESTAD (AAN): Durante e dianan di Pasco Departamento di Emergencia a atende desde 24 di december cuminsando pa 6or di mainta te cu 27 di december 8or di mainta no menos di 244 pacient. Departamento di Emergencia tabata bastante ocupa, specialmente durante oranan
di anochi, pero tabata prepara pa esaki. Si nos mira specificamente e incidentenan di e dianan di Pasco mes nos por conclui cu tabatin 12 caso. 7 di e casonan tabata accidente. 3 tabata violencia contra hende muhe y e otronan pelea y caida. Tabatin consumo di alco-
hol envolvi den un par di e casonan. E edad di pacient di incidente durante dianan di Pasco ta varia entre 15 pa 49 aña. E departamento di Emergencia tabata hopi ocupa cu hopi otro caso. Y pa e motibo aki e ora di espera tabata halto.
BibaÊcadaÊmomento
BibaÊcadaÊmomento
“ Señor ta mi wardador, mi n’ tin falta di nada; Den cunucu di yerba berde, E ta ponemi sosega. E ta hibami na awa tranquil, pa mi bolbe haña forsa. “ Ps. 23:1,2,3
Si bo persona no kier sinta warda largo pa ser atendi pa motibo di un incidente chikito ta consehabel pasa na e docter na warda cu ta situa dilanti hospital entre e oficinanan di dentista De L’isle y dentista Provence. Aki bo ta haya un number y nan ta atendebo via number. Na e departamento di
“ Dios ta nos refugio y salbacion.” A fayece cristianamente: Pablo Arends Mihor conoci como: “Dito ”
Cu honda pena pero conforme cu boluntad di Dios, nos ta anuncia fayecimento inespera di:
Na nomber di su: Esposa: Nidia Arends-Kock Yiu:
Ivan Arends
Nietanan: Ivanna y Ivienne Arends
Stella Wilda Williams-Winklaar Na nomber di su: esposo: Roland Herbert “Doc” Williams
Rumannan: Reinaldo y Ninchi Arends y famia Freddy y Irma Arends y famia Tanta:
Agnes Jimenez y famia
yiunan: Tirso, Karin, Aydine, Ramses nieta y nietonan, bisanietonan rumannan: Griselda Winklaar y famia Jeannette Flocker y famia Stanley Winklaar y famia Rocky Winklaar y famia Avis Winklaar Yshel Winklaar Swa y cuñanan
Swa y cuñanan: Diana y Nico Wever y famia Sra.Vda. Edith Croes y famia Gladys y Dr. Thk Lin y famia Harold y Roos Kock y famia Astrid y Orlando Orman y famia Sra.Vda. Sigrid Nicolaas y famia Madeline Kock y famia Sra.Vda. Mabel Ras y famia Thomas Arends y famia Sra.Vda. Nimia Giel y famia
omo stima: Cai Winklaar y famia
Sobrino y sobrinanan, primo y primanan, ihanan, mihor amigo(a)nan sobrino y sobrinanan, primo y primanan, comer y compernan, ihanan y demas famia ta invita tur amigo, bisiña y conoci pa asisti na e acto di entiero cual ta tuma lugar dialuna 30 december 2013 pa 11 or di mainta saliendo for di Misa Virgen di Fatima pa santana catolico na San Nicolas. E resto mortal lo ta reposa for di 9 or di mainta den Misa Virgen di Fatima na Dakota. Adres pa condolencia: the Olive Tree Funeral Home Cumana Diasabra 28 december 2013 di 7’or pa 9’or di anochi Nos ta lamenta cu despues di entiero nos no por ricibi bishita di condolencia na cas. Nos kier a pidi nos disculpa si nos por a lubida un of otro famia den nos tristeza. Bernhardstraat 134-136 - San Nicolas - Tel 584 8888 Avenida E.J. ÒWattyÓ Vos 44 - Oranjestad - Tel 5820000 theolivetreefuneralhome@gmail.com www.theolivetreefuneralhome.com
Demas famia: Arends, Kock, Schwengle, Wever, Croes, Lin, Bislick, Orman, Ras, Nicolaas, Chai, Geerman, Panneflek, Chow. Acto di entiero ta tuma lugar Diabierna 3 di Januari 2014 pa 4’or di atardi saliendo for di Misa Sagrado Curason de Hesus pa santana catolico na Savaneta. E resto mortal lo ta reposa for di 2’or di atardi den Misa Sagrado Curason de Hesus na Savaneta caminda lo tin oportunidad pa condoleer famia y despedi di e defunto. Nos ta lamenta cu despues di entiero nos no por ricibi bishita di condolencia na cas. Nos kier a pidi nos disculpa si nos por a lubida un of otro famia den nos tristeza. Bernhardstraat 134-136 - San Nicolas - Tel 584 8888 Avenida E.J. ÒWattyÓ Vos 44 - Oranjestad - Tel 5820000 theolivetreefuneralhome@gmail.com www.theolivetreefuneralhome.com
Emergencia bo caso ta bay segun e grado di emergencia. Dokter na warda of conoci manera Huisartsenpost a mira no menos di 116 pashent desde 24 te cu 26 di december. Esey kiermen nan tabata “fullhouse” durante e dianan aki. Ta pidi un y tur pa bay poco poco riba caminda pa asina evita peliger durante e dianan di Fin di Aña. Evita consumo di alcohol den exceso y evita stuur si bo a consumi alcohol.
Relaciona cu dianan di fiesta:
Serlimar ta recorda riba e adaptacion den schedule di e rutanan residencial
ORANJESTAD (AAN): Serlimar ta recorda un y tur riba e adaptacion haci den su rutanan residencial durante e dianan di fiesta. Serlimar ta pidi un y tur tene bon cuenta cu e adaptacion aki y presenta nan desperdicio di cas segun e fechanan adapta. Cu excepcion di rutanan di diabierna, tur otro ruta lo ser recoge 2 dia prome cu e dia normal. Esaki ta aplicabel di diasabra 28 di december te cu 31 di december: Diasabra, 28 december 2013: adresnan di ruta di dialuna Diadomingo, 29 december 2013: adresnan di ruta di diamars; Dialuna, 30 december 2013: adresnan di ruta di diaranson; Diamars, 31 december 2013: adresnan di ruta di diahuebs; cuminsando pa 12’or di marduga. Nos ta recomenda pa prepara y pone container pafor e anochi promer. Diabierna, 3 januari 2014: adresnan di ruta di Diabierna, schedule normal Entante dialuna, 6 di januari 2014, Serlimar lo cuminsa e siman aplicando e schedule normal atrobe.
Pagina 20
Diasabra 28 December 2013
Minister Dr. Alex Schwengle cu elogio pa empleadonan di SVB
SVB ta duna e bon ehempel: 60 empleado no a bay AO ni un dia henter aña Recientemente Sociale Verzekeringsbank (SVB) a celebra hunto cu su personal e fiestanan di fin di aña cu un cena ameno unda a conta cu presencia di Minister di Salud y Deporte, dr. Alex Schwengle. Tur hende a goza di un bunita anochi den un ambiente relahante, den cual coleganan por a socialisa y disfruta di e bon compania. Director di SVB, Ir. Edwin Jacobs, den un discurso cortico a expresa palabranan di gratitud den direccion di tur empleado. El a motiva
Minister Schwengle pa e introduci un plan di “miho salud” pa empleadonan di tur sector, manera SVB ta haci. E plan aki ta yuda e empleado y ta hisa nan productividad, segun Jacobs. Minister Schwengle tabata hopi contento di por a comparti un momento cu e empleadonan di e instancia importante aki y el a expresa elogio pa e trabao cu ta wordo eherce na SVB. Esaki ta inclui e cantidad grandi di cliente cu e empleadonan ta atende diariamente, pero tambe e bon ehempel cu empleadonan di SVB ta duna. Minister dr. Alex Schwengle ta haya cu SVB mester “lead by example”, un area den cua nan ta haciendo nan best. Como e instancia cu ta duna y supervisa AO (arbeidsongeschikt) pa empleadonan publico y esunnan di sector priva, SVB ta busca pa semper pa e empleado por ta AG (arbeidsgeschikt) lo mas pronto posibel pa no interumpi e proceso y desaroyo di trabao. Na SVB mes tambe tin intento serio pa tene nan mes na esaki y por bisa esaki ta logrando cada dia miho. Minister Schwengle tabata hopi contento di tende cu di e 110
empleadonan di AZV, na fin di aña 2013 SVB ta celebrando cu 60 empleado tabatin 0 (cero) AO. Ni con hopi trabao tin of cuanto presion tin den cierto temporada, e empleadonan di SVB ta “walk the talk” y ta cumpli. Minister Schwengle y sr. Jacobs tabatin hopi palabra di aprecio pa e grupo di empleadonan aki, como tambe esunnan cu no tabatin kisas 0 AO, pero si a haci tur esfuerso pa keda saludabel y haci nan trabao cu mesun hopi dedicacion. SVB ta desea Aruba henter un dushi, prospero y saludabel temporada di fin di aña y cu 2014 trece tur lo miho pa nos comunidad.
PUEBLO A H HAÑA SU PEN BEK
Pa kualkier informacion solodipueblo@gmail.com of
☎ 585-9500
Diasabra December 28 2013
Pagina 4
Containernan di klapchi a sali for di wela diabierna madruga
Diabierna madruga trabaonan pa cu transporta e containernan di klapchi pa e rebendedornan a tuma lugar unda personal di DOW encarga cu parti di klapchi tabata presente cu Polisnan. E agente oficialnan motoriza a tene un control drastico riba e trucknan pa waak si e chasisnan ta gekeur. Basta container di klapchi a sali for di Wela y unidad motoriza a guia esakinan pa nan destino. Sr. Rubin Ponson di DOW a comenta cu e aña aki no tabata tin mucho diferencia pa cu e importadornan unda nan sa prome
cu e containernan di klapchi sali for di Wela e trekkernan su chasis y breket mester ta gekeur. Ya ta dos pa tres aña caba cu ta saca e klapchinan aki riba dia cu tin cu bendenan maske algun rebendedor ta reclama pero si parti nan riba 26 bo ta haya keho cu klapchi a wordo bendi riba e dia ey. Si encaso cu mester split e dianan aki for di otro bek lo purba evalua y mester pone un dia pa transporta e container y otro dia pa bende. E prome container cu a sali for di wela diabierna tabata un 5:20 madruga.
Turista herida cu un otro turista cu botter Presencia di Polis a wordo pidi diahuebs pa 10:10 na Marriott Ocean Club, pa duna asistencia. Den e lobby, Polis a papia cu e mucha homber M.S. naci na Estados Unidos di 17 aña, kende a declara cu pa mas o menos 2.00, e tabata na South Beach y un homber desconoci a dal’e cu un botter riba su cabez. El’a bisa cu e ora ey, e no a yama Polis, pero a yama su mama pa hib’e Poli. El’a bisa polis cu un conoci di dje a reconoce e sospechoso cu a dale cu botter como Spencer H. E mes ta kedando na Hyatt Hotel. Segun e mama e no tabata na haltura cu e mester a yama polis mesora, pero e kier haya un rapport como cu S.t a bayendo bek dia 27. Polis a bisanan pa nan bay warda di Polis na Shaba.
Hobencito a wordo pica pa Jelly Fish altura di Radisson Hotel
--Di dos dia di Pasco atardi, den careda di 2:30 Polis a bay na altura di Radisson Hotel. Aki nan a topa cu un situacion caminda un bestia lo a pica e hobencito y tabata tin dificultad pa hala rosea. Net na e momentonan ey tabata tin un accidente grandi na Boca Catalin.
Mirando e situacion y cu mbulance lo bay tarda, a opta pa hinca e hobencito den patruya y hib’e Poli mesora. Informenan ricibi ta indica cu situacion di e hobencito a wordo stabiliza y ta ok. Aparentemente ta trata di un Jelly Fish c a hinca e hobencito. Esaki ta indica tambe cu lo
mester cuminsa waak si ta un caso normal of cu ta pa su mala suerte tabata tin un Jelly Fish den lama. Of cu no ta manera algun tempo pasa cu tabata tin schoolnan di Jelly Fish cerca di e beachnan. Esaki por trece hopi problema si bo wordo pica pa e bestianan aki.
Elimine Grasa y Celulitis en 12 secciones con cavitacion y RF. Tratamento efectivos * Limpieza de cara profunda con hidratacion. * Eliminacion de acne con laser. * Eliminacion de manchas. * Rejuvencimiento facial con RF. * Revitalizacion facial. * Maquillaje permanente.